
Disgrifiad Swydd
Swyddog Prosiect

Teitl y Swydd:    Swyddog Prosiect	
Yn adrodd i’r: 	 Arweinydd Aelodau Bwyd Cymunedol 
Oriau:		 Llawn amser (37.5 awr)
Telerau:	 Tymor penodol tan fis Rhagfyr 2029. 
                              33 diwrnod o wyliau gan gynnwys gwyliau banc, pro rata. Ar ôl dwy flynedd o      
                              wasanaeth, bydd hyn yn cynyddu 1 diwrnod y flwyddyn hyd at uchafswm o 5 
                              diwrnod (pro rata). Bydd 1 diwrnod o absenoldeb gwirfoddol y flwyddyn, hefyd ar 
                              gael (pro rata). Mae Rhaglen Gymorth i Gyflogeion ar gael i bob aelod o staff. 
Cyflog:		 Cyflog cychwynnol: £26,500-£27,500 

FareShare Cymru
Mae FareShare Cymru yn elusen annibynnol arobryn ac yn rhan o rwydwaith Felix, sef rhwydwaith cenedlaethol o elusennau ailddosbarthu bwyd dros ben. Rydym yn cynnig datrysiad cymdeithasol i broblem amgylcheddol. Rydym yn cael hyd i fwyd dros ben o ansawdd gan fanwerthwyr, gweithgynhyrchwyr a chyflenwyr bwyd, gan ymgysylltu â gwirfoddolwyr i ailddosbarthu’r bwyd i elusennau lleol a grwpiau cymunedol sy'n darparu prydau bwyd sy'n dod â phobl ynghyd ac yn cefnogi ac yn cryfhau eu cymunedau.
 
Mae'r swydd hon yn rôl newydd mewn ymateb i dwf gweithrediadau'r elusen a’r angen a nodwyd i ehangu i Orllewin Cymru.

Amgylchiadau
Gweithio o bell yn bennaf, a theithio rheolaidd ledled Gorllewin Cymru a theithio achlysurol i'n swyddfeydd yng Nghaerdydd. Gall y rôl ei gwneud yn ofynnol i ddeiliad y swydd deithio ledled Cymru a mynychu digwyddiadau y tu allan i oriau gwaith.

Diben y Swydd
Cefnogi FareShare Cymru i gyflawni ei strategaeth twf ac ehangu i Orllewin Cymru. Gweithio gyda'n Aelodau Bwyd Cymunedol presennol yng Ngorllewin Cymru a datblygu cydberthnasau ochr yn ochr ag ymchwil desg ar gyfer ehangu ein gwasanaethau i Orllewin Cymru. Edrych ar gynllun tymor hwy ar gyfer cyflwyno FareShare Cymru yng Ngorllewin Cymru.

Cyfrifoldebau

Recriwtio a Chadw Aelodau Bwyd Cymunedol (ABC)
· Recriwtio a chofrestru Aelodau Bwyd Cymunedol (ABC) newydd a chyflawni targedau recriwtio yng Ngorllewin Cymru.
· Darparu rheolaeth cyfrifon i brosiectau bwyd cymunedol newydd a’r rhai presennol yng Ngorllewin Cymru a datblygu eu hanghenion bwyd, gan gynnwys sicrhau bod yr holl wiriadau gofynnol yn cael eu cadw'n gyfredol.
· Datblygu cydberthnasau a phartneriaethau newydd, e.e. gyda rhwydweithiau bwyd lleol, Cyrff Gwirfoddol a Chymunedol a sefydliadau eraill i sicrhau nad oes dyblygu a bod FareShare Cymru yn cael ei gyflwyno'n effeithiol yng Ngorllewin Cymru.
· Gweithio gyda Swyddog Arweiniol a Chymorth yr Aelodau Bwyd Cymunedol yn rhan o'r tîm aelodaeth, i gynyddu presenoldeb FareShare Cymru yng Ngorllewin Cymru.

Datblygu yng Ngorllewin Cymru
· Gweithio gyda'r Arweinydd Cyrchu Bwyd i ddatblygu cydberthnasau â busnesau bwyd yng Ngorllewin Cymru.
· Ymchwilio a datblygu cynllun cyflawni hirdymor ar gyfer FareShare Cymru yng Ngorllewin Cymru, gan weithio mewn partneriaeth â sefydliadau eraill sydd wedi'u lleoli yng Ngorllewin Cymru.
· Sicrhau bod cynlluniau a chyflenwi yn cyd-fynd ag anghenion yng Ngorllewin Cymru; bydd hyn yn gofyn am gasglu gwybodaeth a defnyddio data yn gywir.
· Gweithredu ehangiad FareShare Cymru i Orllewin Cymru, gan weithio gyda thîm ehangach FareShare Cymru.
· Gweithio gyda'r Arweinydd Gwirfoddolwyr a Chyflogadwyedd i recriwtio a chefnogi gwirfoddolwyr ar gyfer darpariaeth FareShare Cymru yng Ngorllewin Cymru.
· Gweithio gyda'r Arweinydd Cyrchu Bwyd i ddatblygu cydberthnasau â busnesau bwyd yng Ngorllewin Cymru.

Eraill
· Monitro ac adrodd ar gynnydd y prosiect.
· Cynrychioli FareShare Cymru mewn cyfarfodydd a digwyddiadau.
· Cyflawni unrhyw ddyletswyddau eraill a allai fod yn angenrheidiol yng ngoleuni prif bwrpas y swydd.

Manyleb y person
Hanfodol
· Safon dda o Saesneg a Mathemateg.
· Yn llythrennog mewn TG, gan gynnwys defnyddio e-bost, Microsoft Office a systemau cronfa ddata.
· Wedi eich ysgogi gan ddata, ac yn meddu ar y gallu i ddehongli data a'i ddefnyddio i lywio gweithgaredd yn y dyfodol
· Profiad o ddatblygu partneriaethau a gweithio'n llwyddiannus mewn partneriaeth ar brosiectau.
· Profiad o weithio fel rhan o dîm yn cefnogi ac yn cyflawni prosiectau a chynlluniau gwaith yn unol ag amser, cost a dangosyddion ansawdd y cytunwyd arnynt.
· Meddu ar sgiliau rhyngbersonol a chyfathrebu rhagorol a gallu clir i addasu arddull i amrywiaeth helaeth o gynulleidfaoedd, gan gynnwys sgiliau cyflwyno.
· Yn barod i ddatblygu sgiliau newydd ac i ymgymryd â heriau, gan feddu ar y gallu i wneud hynny.
· Yn drefnus, yn gallu cyflawni targedau a therfynau amser ac yn gallu gweithio o dan bwysau.
· Gradd uchel o gymhelliant, ymroddiad a'r gallu i weithredu ar eich liwt eich hun.
· Yn rhagweithiol ac yn hunangymhellol 
· Ymrwymiad i ethos y Trydydd Sector a gwaith FareShare Cymru.
· Yn ddibynadwy, dyfeisgar a chyfrifol.
· Gallu rhoi sylw ar lefel uchel i fanylion a chywirdeb.

Dymunol 
· Sgiliau yn yr iaith Gymraeg.

